ශ්‍රී ලංකා පොදුජන පෙරමුණේ සාමාජිකත්වය ලබාගැනීම හේතුවෙන් මොවුන්ට නිදහස් පක්ෂ විනය කමිටුව හමුවේ කරුණු දක්වන ලෙස පසුගියදා ලිපි මගින් දැනුම්දී තිබුණා.කෙසේ වෙතත්, මේ සම්බන්ධයෙන් අදහස් දක්වමින් පාර්ලිමේන්තු මන්ත්‍රී එස්.බී. දිසානායක සහ ලක්ෂ්මන් යාපා අබේවර්ධන හිරු ප්‍රවෘත්ති අංශයට කියා සිටියේ අත්‍යාවශ්‍ය රාජකාරි කටයුතු කිහිපයක් හේතුවෙන් තමන්ට අද දිනයේදී විනය කමිටුව හමුවේ පෙනී සිටීමට නොහැකි බවයි.එසේම, ඒ.එච්.එම්. ෆවුසි සහ විජිත් විජයමුණ සොයිසාටද වෙනත් පක්ෂවලට සහය දැක්විම සම්බන්ධයෙන් කරුණු දක්වන ලෙසට නිදහස් පක්ෂය මීට පෙර ලිපි යොමු කර තිබුණා.මේ අතර ශ්‍රී ලංකා නිදහස් පක්ෂයේ තීරණාත්මක මධ්‍යම කාරක සභා රැස්වීම අද පස්වරුවේ පැවැත්වෙනවා.